**Ministru kabineta noteikumu projekta "Grozījums Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts "Grozījums Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"" (turpmāk – Projekts) izstrādāts, lai nodrošinātu, ka personālatlases, dažādu sertifikātu, licenču, apliecinājumu, apliecību un citu tamlīdzīgu dokumentu izsniegšanai, termiņa pagarināšanai vai atjaunošanai nepieciešamie pārbaudījumi vai eksāmeni, ko nav iespējams rīkot attālināti, tomēr tiek organizēti, bet tie tiek nodalīti no pieaugušo formālā un neformālā izglītības procesa. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Lai nodrošinātu, ka personālatlases, dažādu sertifikātu, licenču, apliecinājumu, apliecību un citu tamlīdzīgu dokumentu izsniegšanai, termiņa pagarināšanai vai atjaunošanai nepieciešamie pārbaudījumi vai eksāmeni, ko nav iespējams rīkot attālināti, tomēr tiek organizēti, bet tie tiek nodalīti no pieaugušo formālā un neformālā izglītības procesa, ir izstrādāts Projekts. Ievērojot to, ka Ministru kabineta 2020. gada 9. jūnija noteikumi Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – Ministru kabineta noteikumi Nr. 360) noteic ierobežojošos pasākumus pieaugušo izglītības procesu norisei, bet tie neregulē jautājumu par eksāmenu organizēšanu un norisi, minētie noteikumi ir jāpapildina ar jaunu punktu, kas attiecas uz pārbaudījumu un eksāmenu organizēšanu un norisi pēc ārkārtējās situācijas beigām, tostarp aptverot arī citu profesiju regulējumu attiecībā uz pārbaudījumu (eksāmenu) organizēšanu. Konkrētajā situācijā svarīgi ir ne tikai nodrošināt, ka attiecīgie procesi netiek kavēti, bet arī darīt to tādā veidā, lai nerastos inficēšanās risks ne pretendentiem, ne komisijai. Saskaņā ar Būvniecības likumu un likumu "Par reglamentētajām profesijām un profesionālās kvalifikācijas atzīšanu" būvniecības jomā ir vairākas reglamentētās profesijas. Patstāvīgās prakses tiesības katrā no tām apliecina sertifikāts. Patstāvīgās prakses tiesību piešķiršanas process ir noteikts Ministru kabineta 2018. gada 20. marta noteikumos Nr. 169 "Būvspeciālistu kompetences novērtēšanas un patstāvīgās prakses uzraudzības noteikumi". Tas ietver kārtību kvalifikācijas un zināšanu pārbaudei, kā arī prasības sertifikāta uzturēšanai, ņemot vērā, ka sertifikātiem netiek noteikts termiņš. Vienlaicīgi sertificēšanas institūcijai ir noteikts pienākums sekot līdzi sertificētā speciālista profesionālai pieredzei un profesionālās pilnveides programmas apgūšanai un atsevišķos gadījumos pieņemt lēmumu būvspeciālista atkārtotai kvalifikācijas novērtēšanai. Tāpat, kompetences pārbaudes eksāmens tiek kārtots, lai atjaunotu sertifikāta darbības termiņu, ja sertifikāta darbība tika apturēta par noteikumos noteiktiem pārkāpumiem. Papildus jānorāda, ka likums "Par reglamentētajām profesijām un profesionālās kvalifikācijas atzīšanu" paredz tiesības būvinženiera profesionālās kvalifikācijas atzīšanā veikt pretendenta zināšanu pārbaudi, ja viņa iegūtā kvalifikācija citā Eiropas Savienības vai Eiropas Ekonomiskās zonas dalībvalstī būtiski atšķiras no attiecīgai profesijai Latvijā noteiktajām prasībām. Regulējums attiektos arī uz šiem procesiem. Jānorāda, ka attiecībā uz būvniecības jomas reglamentētajām profesijām normatīvais regulējums nenosaka kārtību pārbaudes organizēšanai, taču satur vispārīgo regulējumu par pārbaudes mērķi un saturu. Būvniecības jomā regulējums attiekos uz patstāvīgās prakses tiesību iegūšanu arhitekta profesijā, kā arī būvinženiera profesijās šādās sfērās – inženierizpēte, projektēšana, būvdarbu vadīšana, būvuzraudzība, būvekspertīze.Saskaņā ar likuma "Par reglamentētajām profesijām un profesionālās kvalifikācijas atzīšanu" 32.9 pantuenergoefektivitātes jomā reglamentētā profesija ir neatkarīgs ēku energoefektivitātes eksperts (turpmāk - neatkarīgs eksperts), kuram ir tiesības veikt patstāvīgu profesionālo darbību minētajā profesijā, ja tā izpildījusi attiecīgo profesionālās darbības jomu reglamentējošos normatīvajos aktos noteiktās kompetences prasības. Neatkarīga eksperta kompetences novērtēšanas un profesionālās darbības uzraudzības kārtība noteikta Ministru kabineta 2018. gada 21. augusta noteikumos Nr. 531 "Noteikumi par neatkarīgu ekspertu kompetences novērtēšanu un profesionālās darbības uzraudzību ēku energoefektivitātes jomā" (turpmāk – Ministru kabineta noteikumi Nr. 531). Saskaņā ar Ministru kabineta noteikumu Nr. 531 9. un 10. punktu neatkarīgs eksperts ir tiesīgs noteikt ekspluatējamas ēkas vai tās daļas energoefektivitāti un izsniegt ēkas energosertifikātu vai noteikt projektējamas, rekonstruējamas vai renovējamas ēkas vai tās daļas plānoto energoefektivitāti un izsniegt ēkas pagaidu energosertifikātu, kā arī ir tiesīgs veikt apkures sistēmu un gaisa kondicionēšanas sistēmu pārbaudi, ja neatkarīgs eksperts kompetences pārbaudes iestādē nokārtojis kompetences pārbaudi normatīvajos aktos ēku energoefektivitātes jomā noteiktās ēku energoefektivitātes aprēķina metodes pārzināšanā un praktiskajā lietošanā, savukārt apkures sistēmu un gaisa kondicionēšanas sistēmu pārbaudes jomā – ir nokārtojis pārbaudi kompetences pārbaudes iestādē apkures sistēmu un gaisa kondicionēšanas sistēmu inspicēšanā. Apliecinot neatkarīga eksperta kompetenci attiecīgajai personai tiek izsniegts neatkarīga eksperta sertifikāts.Atbilstoši Ministru kabineta noteikumu Nr. 531 15. punktam un 27. punkta 27.3. apakšpunktam, ja neatkarīgs eksperts nav nokārtojis kompetences pārbaudi vai neatkarīgam ekspertam piešķirto pārkāpumu uzskaites punktu skaits pārsniedz noteikumos pieļaujamo punktu skaitu un tie piešķirti par noteiktiem pārkāpumiem, tad neatkarīgs eksperts var pieteikties uz atkārtotu kompetences pārbaudi. Turklāt no 2021. gada 31. marta Ministru kabineta noteikumu Nr. 531 27. punkta 27.4. apakšpunkts paredz papildu gadījumus, kad rīkojama neatkarīga eksperta kompetences pārbaude. Proti, ja neatkarīgs eksperts: nav paaugstinājis kompetenci; divus gadus piecu gadu laikā nav praktizējis sertifikātā norādītajā jomā vai, veicot uzraudzības kārtībā pārbaudi Būvniecības informācijas sistēmā ievadītajiem energosertifikātiem vai apkures sistēmu vai gaisa kondicionēšanas sistēmu pārbaudes aktiem, konstatē neatkarīga eksperta kļūdas, kuras atkārtojas. Tāpat saskaņā ar Ministru kabineta noteikumu Nr. 531 4. un 5. punktu attiecīgu kompetences pārbaudi ir tiesīgs kārtot būvspeciālists, kuram ir spēkā esošs sertifikāts ēku konstrukciju projektēšanas darbības sfērā vai siltumapgādes, ventilācijas un gaisa kondicionēšanas sistēmu projektēšanas darbības sfērā vai arhitekta prakses sertifikāts vai arī, kuram ir spēkā esošs sertifikāts siltumapgādes, ventilācijas un gaisa kondicionēšanas sistēmu būvdarbu vadīšanas vai būvuzraudzības darbības sfērā. Regulējums būtisks arī elektroenerģijas nozares reglamentētajām un nereglamentētajām specialitātēm, kur nepieciešama klātienes sertifikācija. Reglamentētajās specialitātēs:* elektroietaišu līdz 1 kV projektēšana;
* elektroietaišu no 1 kV līdz 35 kV projektēšana;
* elektroietaišu no 110 kV līdz 400 kV projektēšana;
* elektroietaišu izbūves darbu līdz 1 kV vadīšana;
* elektroietaišu izbūves darbu no 1 kV līdz 35 vadīšana;
* elektroietaišu izbūves darbu no 110 kV līdz 400 kV vadīšana;
* elektroietaišu izbūves darbu līdz 1 kV būvuzraudzība;
* elektroietaišu izbūves darbu no 1 kV līdz 35 kV būvuzraudzība;
* elektroietaišu izbūves darbu no 110 kV līdz 400 kV būvuzraudzība.

Nereglamentētajās specialitātēs:* elektroietaišu projektēšanas darbu vadīšana un uzraudzība;
* elektroietaišu izbūve;
* elektroietaišu ekspluatācija;
* elektroietaišu ekspluatācijas darbu vadīšana un uzraudzība;
* elektroietaišu ekspluatācijas tehniskā ekspertīze;
* elektroietaišu tehnisko parametru mērīšana un pārbaude;
* elektroietaišu tehnisko parametru mērīšanas un pārbaudes tehniskā ekspertīze.
 |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Ekonomikas ministrija. |
| 4. | Cita informācija | Projektā ietvertais regulējums izskatīts un atbalstīts vadības grupā Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam (izveidota ar Ministru prezidenta 2020. gada 16. marta rīkojumu Nr. 2020/1.2.1.-62, atjaunota saskaņā ar Ministru kabineta 2020. gada 27. oktobra lēmumu (Ministru kabineta 2020. gada 27. oktobra sēdes prot. Nr. 64 3.§ 8. punkts). |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, attiecībā uz kurām atbilstoši ārējiem normatīvajiem aktiem iecelšanai amatā, sertifikātu, licenču, apliecinājumu, apliecību un citu tamlīdzīgu dokumentu izsniegšanai, uzturēšanai, termiņa pagarināšanai vai atjaunošanai, kā arī profesionālās kvalifikācijas atzīšanai un kompetences atbilstības apliecināšanai ir organizējams pārbaudījums vai eksāmens. |
| 2. | Tiesiskā regulējuma ietekme uz tautsaimniecību un administratīvo slogu | Projekts nerada ietekmi uz tautsaimniecību un administratīvo slogu. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saistībā ar epidemioloģisko situāciju ir nepieciešama Ministru kabineta nekavējoša rīcība, tādējādi sabiedrības līdzdalības nodrošināšana nav iespējama. |
| 2. | Sabiedrības līdzdalība projekta izstrādē | Saistībā ar epidemioloģisko situāciju ir nepieciešama Ministru kabineta nekavējoša rīcība, tādējādi sabiedrības līdzdalības nodrošināšana nav iespējama. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Institūcijas un organizācijas, kuras nodrošina atbilstoši ārējiem normatīvajiem aktiem personu iecelšanu amatā, sertifikātu, licenču, apliecinājumu, apliecību un citu tamlīdzīgu dokumentu izsniegšanu, uzturēšanu, termiņa pagarināšanu vai atjaunošanu, kā arī profesionālās kvalifikācijas atzīšanu un kompetences atbilstības apliecināšanu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada ietekmi uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem nav paredzēta. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

L. Ozola 67046147

Liene.Ozola@tm.gov.lv